**Projektas**

**DRUSKININKŲ SAVIVALDYBĖS TARYBA**

**SPRENDIMAS**

**DĖL JUSTINO MARCINKEVIČIAUS SKVERO PAVADINIMO SUTEIKIMO**

2025 m. Nr.

Druskininkai

Vadovaudamasi Lietuvos Respublikos vietos savivaldos įstatymo 6 straipsnio 27 punktu, Pavadinimų gatvėms, pastatams, statiniams ir kitiems objektams suteikimo, keitimo ir įtraukimo į apskaitą tvarkos aprašu, patvirtintu Lietuvos Respublikos vidaus reikalų ministro 2011 m. sausio 25 d. įsakymu Nr. 1V-57 „Dėl Numerių pastatams, patalpoms, butams ir žemės sklypams, kuriuose pagal jų naudojimo paskirtį (būdą) ar teritorijų planavimo dokumentus leidžiama pastatų statyba, suteikimo, keitimo ir apskaitos tvarkos aprašo ir pavadinimų gatvėms, pastatams, statiniams ir kitiems objektams suteikimo, keitimo ir įtraukimo į apskaitą tvarkos aprašo patvirtinimo“, atsižvelgdama į Druskininkų savivaldybės tarybos narių 2025 m. birželio 6 d. siūlymą, Druskininkų savivaldybės taryba n u s p r e n d ž i a:

Suteikti Justino Marcinkevičiaus vardą skverui Druskininkuose, T. Kosciuškos g. 2, prie Druskininkų kultūros ir kongresų rūmų (pagal pridedamą planą).

## Savivaldybės meras

**DRUSKININKŲ SAVIVALDYBĖS TARYBOS SPRENDIMO PROJEKTO ,,DĖL JUSTINO MARCINKEVIČIAUS SKVERO PAVADINIMO SUTEIKIMO“ AIŠKINAMASIS RAŠTAS**

2025-06-11

Druskininkai

|  |  |
| --- | --- |
| 1. | **Projekto esmė, tikslai ir uždaviniai**  Skverui Druskininkuose, T. Kosciuškos g. 2, prie Druskininkų kultūros ir kongresų rūmų, siūloma suteikti Justino Marcinkevičiaus skvero vardą, taip pagerbiant ir įamžinant poeto, dramaturgo, vertėjo, akademiko bei visuomenės veikėjo Justino Marcinkevičiaus atminimą. Justinas Marcinkevičius (1930–2011 m.) per kūrybos metus išleido apie 50 eilėraščių, vaikų poezijos, dramaturgijos, esė, publicistinių knygų, tarp žymiausių jo kūrinių – draminė trilogija „Mindaugas“, „Mažvydas“, „Katedra“, kurių kai kurios dalys buvo sukurtos Druskininkuose, taip pat parašyta ne viena „Mažųjų poemų“ eilutė, sukurti posmai apie Meilės salą, rengiami susitikimai su skaitytojais. Druskininkuose jam patiko lankytis nuolat ir visais metų laikais. Vieno apsilankymo metu Justinas Marcinkevičius sanatorijos „Dainava“ Druskininkuose knygoje yra įrašęs „Kol kas aš teturiu dvi vietas, kur norisi sugrįžti – tėviškė ir Druskininkai“. Norint įamžinti jo atminimą ir meilę Druskininkams skvere bus pastatytas paminklas skirtas Justino Marcinkevičiaus atminimui. Skveras bus skirtas trumpalaikiam poilsiui, pasidžiaugti sukurtais naujais želdynų plotais su vyraujančiomis atviromis erdvėmis. |
| 2. | **Kokių rezultatų laukiama**  Siekiama pagerbti ir įamžinti vieno garsiausio ir kūrybingiausio poeto, dramaturgo, vertėjo, akademiko bei visuomenės veikėjo Justino Marcinkevičiaus atminimą. |
| 3. | **Numatomo teisinio reguliavimo poveikio vertinimo rezultatai** |
| 3.1. | **teisinio reguliavimo tikslas, pagrindas ir siūlomos priemonės jam pasiekti**  Sprendimo priėmimas – savivaldybės tarybos kompetencija, vadovaujantis Lietuvos Respublikos vietos savivaldos įstatymo 6 straipsnio 27 punktu bei Pavadinimų gatvėms, pastatams, statiniams ir kitiems objektams suteikimo, keitimo ir įtraukimo į apskaitą tvarkos aprašu, patvirtintu Lietuvos Respublikos vidaus reikalų ministro 2011 m. sausio 25 d. įsakymu Nr. 1V-57 „Dėl Numerių pastatams, patalpoms, butams ir žemės sklypams, kuriuose pagal jų naudojimo paskirtį (būdą) ar teritorijų planavimo dokumentus leidžiama pastatų statyba, suteikimo, keitimo ir apskaitos tvarkos aprašo ir pavadinimų gatvėms, pastatams, statiniams ir kitiems objektams suteikimo, keitimo ir įtraukimo į apskaitą tvarkos aprašo patvirtinimo“. |
| 3.2. | **teisinio reguliavimo teigiamos ir neigiamos pasekmės**  Teigiamų ir neigiamų pasekmių nenumatoma. |
| 3.3. | **teisinio reguliavimo alternatyvos ir jų poveikio įvertinimas**  Alternatyva – nesvarstoma. |
| 4. | **Poveikis savivaldybės finansams**  Sprendimo projektui įgyvendinti Savivaldybės biudžeto lėšos nereikalingos. |
| 5 | **Poveikis administracinei naštai**  Sprendimo priėmimas administracinei naštai įtakos neturės. |
| 6. | **Poveikis socialinei aplinkai**  Sprendimo įgyvendinimas nepaveiks atskirų socialinių grupių. |
| 7. | **Poveikio konkurencijai vertinimas**  Teisės akto projektas poveikio konkurencijai požiūriu nevertinamas. |
| 8. | **Poveikio asmens duomenų apsaugai vertinimas**  Poveikio asmens duomenų apsaugai neturės. |
| 9. | **Dėl konsultavimosi su visuomene**  Su visuomene konsultuojamasi sprendimo projektą paskelbus savivaldybės interneto svetainėje www.druskininkusavivaldybe.lt. |
| 10. | **Ar projektas parengtas laikantis Lietuvos Respublikos valstybinės kalbos įstatymo, Lietuvos Respublikos teisėkūros pagrindų įstatymo reikalavimų ir atitinka bendrinės lietuvių kalbos normas, o projekto sąvokos ir jas įvardijantys terminai įvertinti Lietuvos Respublikos terminų banko įstatymo ir jo įgyvendinamųjų teisės aktų nustatyta tvarka**  Sprendimo projektas parengtas laikantis nustatytų reikalavimų. |
| 11. | **Priimtam sprendimui įgyvendinti kokius teisės aktus reikia priimti, pakeisti ar panaikinti**  Sprendimui įgyvendinti nereikia priimti naujų, pakeisti ar panaikinti kitų teisės aktų. |
| 12. | **Kiti rengėjo nuomone, reikalingi pagrindimai ir paaiškinimai**  Nereikalingi. |
| 13. | **Projekto vertinimas**  Projektas atitinka Lietuvos Respublikos vietos savivaldos įstatyme ir Druskininkų savivaldybės tarybos veiklos reglamente, patvirtintame Druskininkų savivaldybės tarybos 2023 m. balandžio 19 d. sprendimu Nr. T1- 58 „Dėl Druskininkų savivaldybės tarybos veiklos reglamento patvirtinimo“ nustatytus reikalavimus.    Dokumentų ir informacijos skyriaus vedėjo pavaduotoja Inga Gudavičienė |
| 14. | **Teisės akto antikorupcinis vertinimas**  Teikiamas projektas įtakos korupcijai neturės, galimybės sudaryti prielaidas korupcijai atsirasti ar plėtotis nėra.  Dokumentų ir informacijos skyriaus vedėja Rūta Trainavičė |
| 15. | Architektūros ir urbanistikos skyriaus  vyriausioji specialistė Irma Stonkuvienė |